**קול קורא**

החוג למחשבת ישראל ומרכז מינרבה על שם רוזנצוויג

לחקר הספרות ותולדות התרבות היהודית-גרמנית

באוניברסיטה העברית בירושלים

**יעניקו מלגת דוקטורט או פוסט-דוקטורט אחת**

**לשנה האקדמית תש"פ (2019-2020)**

מטעם

**הקרן ע"ש אולגה וויליאם לקריץ**

**אשר נועדה לכבד את מורשתו של מרדכי מרטין בובר**

התמה המחקרית שתלווה את השנה האקדמית 2019-2020 במרכז מינרבה ע"ש פרנץ רוזנצויג היא "בילדונג ותרפיה": יצירת העצמי בהקשר היהודי-גרמני. אנו מחפשים דוקטורנט או פוסט-דוקטורנט שמחקרו עוסק בתפיסות השונות של ה"אני" ושל התהוותו בהקשר היהודי-גרמני. תחומי המחקר האפשריים כוללים את תחומי הידע בהם עסק מרטין בובר בכתיבתו: מחשבת ישראל, פילוסופיה, ספרות השוואתית, היסטוריה, חינוך ולימודי תרבות.

אנו מזמינים חוקרים אשר עוסקים בשאלות של פדגוגיה ויצירת ה"אני"; בתפקיד הרגשות בתהליך זה; בתפיסות השונות לפרפקציוניזם מוסרי; במפנה הדיאלוגי ביצירת ה"אני"; בגישות ספרותיות לבעיית הבילדונג ובפוליטיקה שמלווה את מושג ה"אני". כמו כן, אנו מזמינים חוקרים העוסקים בהיבטים תרפויטיים של יצירת ה"אני"; תפקידה של הפסיכואנליזה בתרבות היהודית-גרמנית; בקשר שבין תפיסות תרפויטיות לבין הפילוסופיה הדיאלוגית היהודית-גרמנית והדרכים בהן מגוון של תהליכים אינטלקטואליים, תרבותיים, דתיים ופוליטיים נתפסו כתרפויטיים. עם אילו חסמים אינדיבידואליים או חברתיים יש להתמודד על מנת ליצור את ה"עצמי"?

המלגה תוענק לתקופה של תשעה חודשים (אוקטובר 2019 - יוני 2020), במהלכם יתבקש\תתבקש המלגאי/ת לחלוק מפירות מחקרו\ה במסגרת הסמינר המחקרי של מרכז רוזנצוויג, סדנאות ופרסום בכתב-העת של המרכז.

יישקלו מועמדים ממדינות שונות. מועמדים שהם אזרחי-ישראל יירשמו כסטודנטים לתואר דוקטור באוניברסיטה העברית. אזרחים ישראלים הרשומים כסטודנטים לתואר דוקטור באוניברסיטה בחו"ל ייחשבו כמועמדים בינלאומיים.

המלגה החודשית תעמוד על-סך 5,500 ש"ח במשך 9 חודשים (סה"כ: 49,500 ש"ח). מלגאי חו"ל (ובכלל זה גם אלו הרשומים ללימודי דוקטורט בחו"ל) יהיו זכאים גם לביטוח בריאות ולהחזר עלות כרטיס הטיסה, עד לסכום מקסימלי של 800$ או €600.

עבור מלגת הפוסט-דוקטורט יישקלו מועמדים אשר סיימו את הדוקטורט לא לפני ה-1 באוקטובר 2015.

עבור מלגת הדוקטורט יישקלו מועמדים אשר נמצאים במהלך חמש השנים הראשונות לתואר.

מסמכים להגשה:

* טופס מלגה (למילוי באתר)
* הצעת מחקר (2-4 עמודים)
* קורות חיים
* דוגמה של כתיבה מחקרית (עד 30 עמודים)
* שני מכתבי המלצה
* תעודת MA או דוקטורט (בהתאם לשלב האקדמי)

ניתן להגיש את המסמכים בשפות העברית, האנגלית והגרמנית.

הגשת המועמדות באמצעות אתר המלגות של האוניברסיטה העברית:

[http://scholarships.huji.ac.il](http://scholarships.huji.ac.il/) (the call for applications can be seen under: select faculty > Humanities).

 **תאריך אחרון להגשה: 1 אפריל 2019**

**החלטות הועדה האקדמית תתפרסמנה בתוך חודשיים ממועד ההגשה הסופי.**

שאלות ובירורים:

טלפון: 02-588 1909

מייל: rosenzweigfellowship@gmail.com